ຜູ້ແທນກະບົດລີເບຍ ຈະໄປຢ້ຽມຢາມຈີນ
ຈີນກ່າວວ່າ ຕົນຈະໃຫ້ການຕ້ອນຮັບ ຜູ້ແທນຂອງພວກກະບົດລີເບຍ ທີ່ກຸງປັກກິ່ງ ໃນໄວໆນີ້
ເຈົ້າໜ້າທີ່ຈີນກ່າວວ່າໃນໄວໆນີ້ທາງການຈີນຈະໄດ້ຕ້ອນຮັບຜູ້ແທນຂອງຂະບວນການຝ່າຍ ຄ້ານຈາກລີເບຍທີ່ນະຄອນຫລວງປັກກິ່ງ ອົງການຂ່າວຊິນຫົວຂອງທາງການຈີນໄດ້ອ້າງຄຳເວົ້າຂອງທ່ານ Chen Xiaodong ເຈົ້າ ໜ້າທີ່ກະຊວງການຕ່າງປະເທດຈີນທີ່ປະກາດກ່ຽວກັບການຢ້ຽມຢາມດັ່ງກ່າວໃນລະຫວ່າງ ການຖະແຫຼງຂ່າວ ໃນວັນພະຫັດມື້ນີ້ ທ່ານ Chen ໃຫ້ການຖະແຫຼງກ່ຽວກັບເລື່ອງນີ້ຂະ ນະທີ່ທູດພິເສດຂອງຜູ້ນຳລີເບຍ ທ່ານ Moammar Gadhafi ສິ້ນສຸດການຢ້ຽມຢາມຈີນ ເປັນເວລາ 2 ມື້ແລະຮຽກຮ້ອງໃຫ້ຈີນຊ່ອຍຈັດແຈງໃຫ້ມີການຢຸດຍິງລະຫວ່າງລັດຖະບານ ລີເບຍແລະພວກກະບົດ ທ່ານ Chen ເວົ້າວ່າ ປັກກິ່ງພ້ອມແລ້ວທີ່ຈະຕ້ອນຮັບພວກກະບົດລີເບຍໃນອະນາຄົດອັນ ໃກ້ໆນີ້ແຕ່ບໍ່ໄດ້ແຈ້ງໃຫ້ຊາບ ກ່ຽວກັບວັນເວລາທີ່ແນ່ນອນເທື່ອ ການປະກາດຂອງຈີນມີຂຶ້ນ ລຸນຫຼັງການຕິດຕໍ່ເມື່ອໄວໆມານີ້ລະຫວ່າງພວກນັກການທູດຈີນແລະພວກຜູ້ນຳຂອງຝ່າຍກະ ບົດລີເບຍທີ່ກາຕ້າແລະຢູ່ທີ່ໝັ້ນຂອງພວກກະບົດໃນເມືອງ Benghazi ການຕິດຕໍ່ເຫຼົ່ານີ້ພາໃຫ້ມີການຄາດຄະເນກັນວ່າ ຈີນທີ່ໄດ້ຮັບນໍ້າມັນສ່ວນໃຫຍ່ຈາກເຂດດັ່ງ ກ່າວອາດພວມຊອກຫາຊ່ອງທາງເພື່ອໃຫ້ມີບົດບາດຫຼາຍຂຶ້ນໃນການເປັນຜູ້ສ້າງສັນຕິພາບ ຢູ່ໃນລີເບຍ